《柳溪别墅》
宋代·姚孝锡

安车随意饱甘肥，晚食徐行理亦齐。
山市日高人未集，柴门客至饯无啼。
溪桥散望携筇度，野寺牵吟信笔题。
容膝易安聊知适，瓮天閒看舞醯鸡。

作者简介：徐州丰县人，字仲纯，号醉轩。徽宗宣和六年进士。授代州兵曹。金兵侵雁门，州将议以城降，孝锡投床大鼾，略不为意。后脱身移居五台，不仕。善治生，积粟至数万石，遇岁饥，尽出以赈贫乏，多全活。中年后，以家事付诸子，日与宾朋纵吟山水诗酒间。卒年八十三。有《鸡肋集》。